Endine USA asepresident Mike Pence ütles eile, et ajalugu paneb endise presidendi Donald Trumpi «vastutama» tema rolli eest 2021. aasta rünnakus USA Kapitooliumile, teatas USA meedia.
Pence: ajalugu paneb Trumpi kapitooliumirünnaku eest vastutama
Pence: ajalugu paneb Trumpi kapitooliumirünnaku eest vastutama
Ilmselt suurendavad need väljaütlemised lõhet endiste liitlaste vahel, kes on olnud tülis alates sellest ajast, kui Pence keeldus kaasa minemast Trumpi püüdlustega mitte tunnistada 2020. aasta valimistulemusi ja jääda võimule.
«President Trump eksis,» ütles Pence Washingtonis maineka ajakirjandusklubi Gridiron korraldatud õhtusöögil.
Trump on juba teatanud kavatsusest 2024. aasta presidendivalimistel kandideerida, kuid Pence'i märkus vihjas võimalusele, et ta võib esitada Trumpile väljakutse.
«Toetan kogu südamest ja jäägitult vabariiklaste 2024. aasta presidendikandidaati – kui see olen mina,» lausus Pence galal.